text: :) :: Има свирка - свириш мачове, няма - не свириш
  14.08.2017 20:03 - Има свирка - свириш мачове, няма - не свириш
  Млада жена - съдия на футболни мачове обвини в сексуален тормоз шефа на футболните съдии в Монтана, съобщи Нова телевизия. Tя твърди, че е получавала неприлични предложения от Ангел Стоянов. Именно от него зависи кой съдя на кой мач да бъде разпределен. Към момента тя не е свирила на нито един.
  Според Теодора Тодорова през октомври миналата година Стоянов започнал да й изпраща неприлични съобщения в социалните мрежи.
  Тя посочва, че всичко започнало със служебен обяд, на който регионалният шеф на футболните съдии поискал от нея "дискретна връзка". Тъй като от Стоянов зависела нейната съдийска кариера Теодора не му отказала директно, но не се и съгласила с исканията му. Тя твърди, че след това той засилил натиска си върху нея, като освен в служебни разговори я тормозел и с чат съобщения.
  Теодора споделила за ставащото със съпруга си, който ѝ предложил да провокира Стоянов, така че да имат доказателства за действията му. В едно от съобщенията си съдийският шеф пише на младата жена:
  "Искам да си ми като робиня",
  в друго: "Искам снимка по бельо за мен",
  в трето: "Искам да си гола пред мен".
  Запитан дали младата жена го привлича, той отвърна: "Всички жени са хубави. Няма нищо лошо в това да харесваш жени. Лошото е да харесваш мъже".
  Теодора Тодорова коментира във Facebook
  Мдалата съдийка направи дълъг коментар в социалната мрежа "Fscebook" по повод шума, който се вдигна около нейната драма с шефа на дъиите в Монтана.
  Съпругът й Свободин Колев е треньор на женския тим на Атлетико (Лом) и той твърди, че Ангел Стоянов е тормозел половинката му на сексуална тематика, показвайки чат съобщенията от вайбър.